## Carlos Mazón clausura la gala de l’edició dels VII Premis Levante-EMV

*** La cerimònia d’entrega d’estos guardons ha congregat empreses, institucions i personalitats de la societat valenciana**

El president de la Generalitat, Carlos Mazón, ha clausurat la cerimònia d’entrega dels Premis Levante-EMV 2023, celebrada al Palau de Congressos de València, que ha congregat empreses, institucions i personalitats de la societat valenciana.

El president ha traslladat la seua felicitació a tots els guardonats d’estos premis, que en la sèptima edició han sigut per al bioquímic Avelino Corma, la patronal del sector tèxtil Ateval, la Fundació Bancaixa, les jugadores valencianes que han guanyat el Mundial de Futbol femení, la tecnològica Nunsys, l’Associació de Familiars de Malalts d’Alzheimer de València (AFAV), el Grup Sorolla Educació, Anecoop, Ibox Energy i l’IVO.

La gala ha comptat amb l’assistència de membres del Govern Valencià, com ara el vicepresident primer i conseller de Cultura i Esport, Vicente Barrera; la vicepresidenta segona i consellera de Serveis Socials, Igualtat i Habitatge, Susana Camarero; la consellera d’Hisenda, Economia i Administració Pública, Ruth Merino; la consellera de Justícia i Interior, Elisa Núñez; el conseller d’Educació, Universitats i Ocupació, José Antonio Rovira, i la consellera de Medi Ambient, Aigua, Infraestructures i Territori, Salomé Pradas.

Fecha: 23/10/2023